b'\n_START_ARTICLE_\nRodhals (plantedel)\n_START_PARAGRAPH_\nRodhalsen p\xc3\xa5 en plante er det opsvulmede stykke, som danner overgangen mellem stammen og r\xc3\xb8dderne._NEWLINE_I rodhalsen opbevares hovedparten af buskes og tr\xc3\xa6ers oplagrede stivelse vinteren over. Det g\xc3\xb8r omr\xc3\xa5det tiltr\xc3\xa6kkende for gnavere som mosegris og markmus. Rodhalsen er desuden i en udsat position, fordi fugtigheden hele tiden svinger omkring den. Ofte ligger fugtigheden inden for det kritiske omr\xc3\xa5de (dvs. mellem 15 og 60\xc2\xa0% vandindhold), som g\xc3\xb8r svampeangreb muligt._NEWLINE_Disse forhold g\xc3\xb8r, at man b\xc3\xb8r v\xc3\xa6re ekstraordin\xc3\xa6rt forsigtig, n\xc3\xa5r man arbejder inde ved rodhalsen: Selv den mindste skramme i barken kan blive en adgangsvej for visnesyge (Verticilium dahliae) og rodbrand (Pythium, Phytophthora med flere).'